Γεώργιος Α΄ του Βάλντεκ και Πύρμοντ

Ο **Γεώργιος Α΄** (γερμ. *Georg I. fürst zu Waldeck und Pyrmont*, 6 Μαΐου 17479 Σεπτεμβρίου 1813) του Οίκου του Βάλντεκ και Πύρμοντ ήταν πρίγκιπας του Βάλντεκ και Πύρμοντ (1812-1813).

## Βιογραφία
Γεννήθηκε στις 6 Μαΐου 1747. Ήταν το τέταρτο παιδί και ο τέταρτος γιος του Kαρόλου Αυγούστου του Βάλντεκ και Πύρμοντ και της Χριστιανής Ερριέττας του Παλατινάτου-Τσβάιμπρυκεν-Μπίρκενφελντ. Όπως ο αδελφός του, Φρειδερίκος Κάρολος Αύγουστος, σπούδασε και αυτός στην Ελβετία, έγινε συνταγματάρχης στην αυστριακή υπηρεσία το 1778, και στρατηγός στο πεζικό το 1783.

Όταν νυμφεύτηκε το 1784, έζησε στην Ελβετία, αλλά αργότερα μετακόμισε στο Ρόντεν, οπότε ο αδελφός του τού παραχώρησε την κομητεία Πύρμοντ στις 25 Οκτωβρίου 1805, την οποία κυβέρνησε από τότε ανεξάρτητα ως *πρίγκιπας του Πύρμοντ*. Διέμενε εκεί από το 1806, μέχρι που έγινε πρίγκιπας του Βάλντεκ μετά το τέλος του αδελφού του, Φρειδερίκου Καρόλου Αυγούστου, στις 24 Σεπτεμβρίου 1812. Τον υποδέχθηκε ευμενώς ο Ναπολέων Βιναπάρτης, με τον οποίο συναντήθηκε στη Βαρσοβία μαζί με τον αδελφό του.

Εκτιμούσε τις τέχνες και τις επιστήμες, και ίδρυσε μια συλλογή νομισμάτων, η οποία λέγεται ότι ξεχωρίζει ιδιαίτερα για τα αρχαία ελληνικά νομίσματά της. 

Το πριγκιπάτο διαιρέθηκε το 1805: το Πύρμοντ δόθηκε στον Γεώργιο Α΄ και ο αδελφός του Φρειδερίκος Κάρολος έμεινε με το Βάλντεκ. Το 1807 το Βάλντεκ προσχώρησε στη Συνομοσπονδία του Ρήνου.

Μετά το τέλος του αδελφού του το 1812, ο Γεώργιος ανέλαβε τη διακυβέρνηση και στο Βάλντεκ.

## Οικογένεια
μικρογραφία| Η Αυγούστα του Βάλντεκ και Πύρμοντ, σύζυγος του Γεωργίου Α΄.
Νυμφεύτηκε την Αυγούστα, κόρη του Αυγούστου Β΄ του Σβάρτσμπουργκ-Ζόντερσχαουζεν, στο Όττερβις στις 12 Σεπτεμβρίου 1784. Είχαν δεκατρία παιδιά:
* Χριστιανή (1787 - 1806).
* Κάρολος (1788 - 1795).
* Γεώργιος Β΄ (1789 - 1845), Πρίγκιπας του Βάλντεκ και Πύρμοντ. Νυμφεύτηκε την Έμμα του Άνχαλτ-Μπέρνμπουργκ-Σάουμπουργκ-Χόυμ και είχε απογόνους.
** Γεώργιος Βίκτωρ του Βάλντεκ και Πύρμοντ, νυμφεύτηκε την Ελένη του Νάσσαου.
*** Έμμα του Βάλντεκ και Πύρμοντ, παντρεύτηκε το Γουλιέλμο Γ΄ των Κάτω Χωρών.
* Φρειδερίκος (1790 - 1828), Πρίγκιπας του Βάλντεκ και Πύρμοντ. Νυμφεύτηκε την Ούρσουλα Πολλ, που της δόθηκε ο τίτλος της *κόμισσας του Βάλντεκ*. Είχε απογόνους με τον τίτλο του *κόμη*/*κόμισσας του Βάλντεκ*.
* Χριστιανός (1792 - 1795).
* Αυγούστα (1793 - 1794).
* *Ιωάννης* Λουδοβίκος (1794 - 1814).
* Ίντα (1796 - 1869), παντρεύτηκε το Γεώργιο Γουλιέλμο του Σάουμπουργκ-Λίππε και είχε απογόνους.
* Βολράδος (1798 - 1821).
* Ματθίλδη (1801 - 1825), παντρεύτηκε τον Ευγένιο Β΄ της Βυρτεμβέργης και είχε απογόνους.
* Κάρολος Χριστιανός (1803 - 1846), Πρίγκιπας του Βάλντεκ και Πύρμοντ. Νυμφεύτηκε την κόμισσα Aμαλία του Λίππε-Μπήστερφελντ και είχε απογόνους.
* *Καρολίνα* Χριστιανή (1804 - 1806).
* Χέρμαν (1809 - 1876), Πρίγκιπας του Βάλντεκ και Πύρμοντ. Νυμφεύτηκε την Άγκνες Τελέκι, Κόμισσα του Σεκ.

Η Aυγούστα επέζησε του συζύγου της κατά 36 χρόνια, ζώντας ως χήρα στο Κάστρο Άρολσεν. Απεβίωσε στις 26 Δεκεμβρίου 1849 σε ηλικία 81 ετών, και κηδεύτηκε στο Ρόντεν στο Κάστρο του Ρόντεν στο πλευρό τού συζύγου της.

## Πρόγονοι

## Παραπομπές

## Πηγές
* http://www.documentarchiv.de/nzjh/1807/rheinbund_akzessionsvertrag-waldeck.html (Γερμανικά)
* Karl Theodor Menke: Pyrmont und seine Umgebung. Hameln, Pyrmont, 1840, S.65
* L. Curtze: Geschichte und Beschreibung des Fürstentums Waldeck. Arolsen, 1850, S.619f.

## Εξωτερικοί σύνδεσμοι
* 

Κατηγορία:Οίκος του Βάλντεκ και Πύρμοντ